text: [{"text_idx": "#000000", "text": "Kadaghanan karon nanimuyo nga nagkapuliki tungod sa kadaghang mga buluhaton nga miulipon sa atong kinabuhi. Kadaghanan kanato nag-atubang matag adlaw og mga hagit nga maoy hinungdan sa kabug-at ug kapiot sa atong gibati, nagsuyop sa atong enerhiya, ug nakapaluya kanato. Apan, usa ka gutlo lang ang gikinahanglan aron matin-awan ang atong hunahuna. Usa ka gutlo, ug maangkon mo na ang kalinaw sa hunahuna. Usa ka gutlo nga pagpaminaw sa tawag sa imong kasingkasing."}, {"text_idx": "#000001", "text": "Gidapit ang tanan sa Usa-lang-Kagutlo! Kini usa ka hinan-ay nga tulumanon sa pagpamalandong nga makatabang pagbalik sa kalinaw sa hunahuna, makapadugang sa ka-epektibo sa imong konsentrasyon, makapalantip sa imong salabutan, ug mohulip sa kabaskug sa imong kalag. Kon himuon kini nga makanunayon sa matag adlaw, ang Usa-lang-Kagutlo makatabang aron ikaw adunay mas positibong panglantaw sa imong kinabuhi."}, {"text_idx": "#000003", "text": "Aduna kini pito ka tema. Puede ka magsugod kon asa ang tukma alang kanimo. Makamugna ka og kaugalingon nimong programa nga Usa-lang-Kagutlo, sa makadaghan sulod sa usa ka adlaw!"}, {"text_idx": "#000004", "text": "\u2022 Pagpahumpay \u2013 pagpagaan sa lawas ug hunahuna"}, {"text_idx": "#000005", "text": "\u2022 Pagtutok \u2013 pagpunting sa hunahuna"}, {"text_idx": "#000006", "text": "\u2022 Paghanduraw \u2013 paabtik sa hunahuna"}, {"text_idx": "#000007", "text": "\u2022 Pagpamalandong \u2013 pag-ila sa kaugalingon"}, {"text_idx": "#000008", "text": "\u2022 Pagpakahilom \u2013 pagkab-ot sa kalinaw sa kaugalingon"}, {"text_idx": "#000011", "text": "Dali! Sugdan nato sa pagpa-relax sa lawas ug hunahuna."}, {"text_idx": "#000012", "text": "Pagkaharuhay pagpagaan sa lawas ug hunahuna"}, {"text_idx": "#000014", "text": "Ang akong pagtagad gipunting sa sentrong bahin sa akong alimpatakan"}, {"text_idx": "#000015", "text": "Daklit gibalik-lantaw nako ang hulagway sa akong panumdoman"}, {"text_idx": "#000016", "text": "Ang nagdagan nga hunahuna inanay\u2019ng mikalma...mihilom, mihunong."}, {"text_idx": "#000017", "text": "Dungan sa gibating kahumpay sa lawas ug hunahuna"}, {"text_idx": "#000018", "text": "Gidapit ang tibuok kong gibati nga mahupay"}, {"text_idx": "#000019", "text": "Ilhon ko nga higala ang akong hunahuna"}, {"text_idx": "#000021", "text": "Buot ko nga papahulayon, ibalik ang pagkamalinawon"}, {"text_idx": "#000022", "text": "Gihanduraw nako nga tinak-opan ang mga agianan ning mga pagbati"}, {"text_idx": "#000023", "text": "Ug hinayhinay... mikalma ang akong hunahuna...mitin-aw ang akong panumdoman. . ."}, {"text_idx": "#000024", "text": "Sa makadiyot, mihunong ang tanan..."}, {"text_idx": "#000026", "text": "Karon, mibalik ako nga may katin-awan."}, {"text_idx": "#000027", "text": "Sa daklit, ang akong pagtagad gipunting sa akong gininhawa."}, {"text_idx": "#000028", "text": "Sa pag hanggab ko\u2019g hangin,"}, {"text_idx": "#000029", "text": "Gitapok nako ang tanang mga kabalaka ug kahigwaos"}, {"text_idx": "#000031", "text": "Usob, mihingos ako, dungan sa pagsuyop sa mga malinawon ug mahupayong panghunahuna"}, {"text_idx": "#000032", "text": "Gipakuyanap ko kini nga pamalandong sa tibuok kalawasan."}, {"text_idx": "#000033", "text": "Migaan ang akong paminaw ug nahimong gawasnon ang akong panghunahuna."}, {"text_idx": "#000034", "text": "Diha sa kahilom, milingkod ako ug namalandong sa akong palibot"}, {"text_idx": "#000035", "text": "Gipunting ang hunahuna sa usa ka butang nga anaa sa akong atubangan"}, {"text_idx": "#000036", "text": "Gihupong ko ang akong kahimatngon niini nga butang"}, {"text_idx": "#000038", "text": "Pinaagi sa paggunit sa maong butang diha sa akong kaamgohan."}, {"text_idx": "#000040", "text": "Sa inanay gibalik nako ang akong pagtagad didto sa maong butang"}, {"text_idx": "#000042", "text": "Ug dinhi gidapit ang tibuok ko nga pagtagad"}, {"text_idx": "#000043", "text": "Gihuptan ko kini nga hunahuna."}, {"text_idx": "#000044", "text": "Akong kahimatngon gipunting sa akong ginakaon..."}, {"text_idx": "#000046", "text": "Tugob sa kahibalo nga dunay enerhiya ug bitamina"}, {"text_idx": "#000048", "text": "Igmat nga panilaw nakadugang sa kalipay"}, {"text_idx": "#000050", "text": "Unsang pamaagi nga mahimong positibo"}, {"text_idx": "#000051", "text": "ang mga butang nga morag negatibo."}, {"text_idx": "#000052", "text": "Gipautwas ko tanang hunahunang way klaro"}, {"text_idx": "#000053", "text": "aron mogaan ang akong paminaw"}, {"text_idx": "#000054", "text": "Miharuhay tuod ang akong pagbati. . ."}, {"text_idx": "#000055", "text": "Gipunting ko sa positibo ang akong panglantaw."}, {"text_idx": "#000056", "text": "Gipakasama ko nga ang problema daw usa lamang ka hagit,"}, {"text_idx": "#000057", "text": "Ang kasaypanan, giisip nga kahigayonan sa pagkat-on."}, {"text_idx": "#000058", "text": "Gibag-o nako ang panglantaw nga mahimong tinuod ug klaro..."}, {"text_idx": "#000059", "text": "Ang akong adlaw aduna dakong kabag-ohan."}, {"text_idx": "#000060", "text": "Sa akong hunahuna nagahanduraw nga"}, {"text_idx": "#000061", "text": "nagasakay ako sa de-makinaryang balon (hot air balloon)"}, {"text_idx": "#000062", "text": "Ang balon hinahinay nga mikayab pataas"}, {"text_idx": "#000063", "text": "Ug sa pagdungaw ko sa ubos,"}, {"text_idx": "#000064", "text": "Nakita ko nga usa ka talan-awon ang akong kinabuhi. . . ."}, {"text_idx": "#000065", "text": "Diin ang mga problema daw migamay, ug sayon ra."}, {"text_idx": "#000066", "text": "Gipahimuslan ko ang kahigayonan nga magpakahilom."}, {"text_idx": "#000067", "text": "Magmalinawon. Ang akong hunahuna papahulayon."}, {"text_idx": "#000068", "text": "Sa hinayhinay, mipaubos ang gisakyan\u2019g balon"}, {"text_idx": "#000069", "text": "Ug sa akong pagbalik sa kamatuoran, aduna nay kalma ug malinawong kaamgohan."}, {"text_idx": "#000073", "text": "Mga lunhawng sagbot naghanig sa yuta nga akong gilakwan"}, {"text_idx": "#000074", "text": "Ubos sa landong, ang kahayahay nakapabugnaw sa akong balatian"}, {"text_idx": "#000075", "text": "Sa akong paghangad, ang bidlisiw sa adlaw midan-ag sa akong nawong"}, {"text_idx": "#000076", "text": "Nakadugang kusog sa akong galamhan."}, {"text_idx": "#000078", "text": "Galantaw sa agos sa tubig"}, {"text_idx": "#000079", "text": "Namatikdan ko ang mga isda nga nagsaoy-saoy sa mga lirio,"}, {"text_idx": "#000083", "text": "Ang tanang kaguol, kahadlok, ug mga kabalaka sa kinabuhi"}, {"text_idx": "#000086", "text": "Gibati ko ang kagaan ug kasayon"}, {"text_idx": "#000089", "text": "Nasinati ko ang kalibotan nga layo sa kasamok ug kakuyaw"}, {"text_idx": "#000090", "text": "Gibati ko ang kasegurohan, nga ako gipanalipdan"}, {"text_idx": "#000091", "text": "Tungod kay nahibalo sa tinuoray kon kinsa ako"}, {"text_idx": "#000092", "text": "Kon unsa ka bililhon ang akong kaugalingon"}, {"text_idx": "#000093", "text": "Mihinayhinay kog balik sa kasamtangan."}, {"text_idx": "#000094", "text": "Gipunting sa kinahiladman ang akong pagtagad"}, {"text_idx": "#000095", "text": "Gipanid-an ko sa hilom ang akong mga hunahuna"}, {"text_idx": "#000097", "text": "Gipahinumdoman ko ang akong kaugalingon..."}, {"text_idx": "#000099", "text": "Kon hilom ang akong hunahuna"}, {"text_idx": "#000101", "text": "Kon hinlo ang akong hunahuna"}, {"text_idx": "#000102", "text": "Mobalik kanako ang malinawong kinaiya"}, {"text_idx": "#000103", "text": "Modagayday kini nga kalinaw ngadto sa akong kinabuhi."}, {"text_idx": "#000104", "text": "Usa-lang-Kagutlo... Sa hinayhinay, akong gibalhin gikan sa gawas ang akong pagtagad"}, {"text_idx": "#000105", "text": "Akong gipunting pasulod dinhi lamang sa kaugalingon"}, {"text_idx": "#000106", "text": "Diha sa punto taliwala sa akong agtang"}, {"text_idx": "#000107", "text": "Dapit sa hataas nga bahin, likod sa akong mga mata"}, {"text_idx": "#000108", "text": "Punting sa usa ka punto sulod nako"}, {"text_idx": "#000109", "text": "Nagtan-aw lagbas sa akong mga mata nga daw namintana"}, {"text_idx": "#000110", "text": "Ako ang punto sa kahimatngon nga nagatan-aw gikan sa sulod"}, {"text_idx": "#000111", "text": "Ngadto sa gawas, diha sa kalibotan"}, {"text_idx": "#000112", "text": "Ako ang punto sa kahimatngon ug katin-awan"}, {"text_idx": "#000113", "text": "Kahilom pagkab-ot og kalinaw sa kaugalingon"}, {"text_idx": "#000114", "text": "Sa dihadiha nakamatngon nga adunay kinaiyanhong kadan-ag"}, {"text_idx": "#000115", "text": "Sa tinagsa, gihanduraw ko ang isig ka hunahuna"}, {"text_idx": "#000116", "text": "Gitagik ko kini sumpay sa kadan-ag sa kahibalo"}, {"text_idx": "#000117", "text": "Gihubot gikan sa akong kinahiladman ang gahom sa pagkamalinawon ug ang kahayag sa gugma"}, {"text_idx": "#000118", "text": "Ang akong hunahuna mapuangoron ug mapinasayloon."}, {"text_idx": "#000119", "text": "Kintahay usa ako ka aktor"}, {"text_idx": "#000120", "text": "Human sa usa ka adlawng pag-inartista"}, {"text_idx": "#000125", "text": "Kinsa ang naa sulod nako. . ."}, {"text_idx": "#000126", "text": "Gipalanog ko pa gayud ang kahilom"}, {"text_idx": "#000127", "text": "Dunay gahom ang kahilom sulod sa akong kinahiladman."}, {"text_idx": "#000128", "text": "3. Ang Katahom sa Pagpakahilom"}, {"text_idx": "#000129", "text": "Unsa kining luna taliwala sa akong matag hunahuna"}, {"text_idx": "#000131", "text": "Gibati ang gahom luyo sa matag hunahuna"}, {"text_idx": "#000132", "text": "Mao kini ang gahom sa kahimatngon"}, {"text_idx": "#000133", "text": "Mao kini ang kusog gikan sa akong kahiladman"}, {"text_idx": "#000134", "text": "Naila nako ang gahom sa akong kinabuhi."}, {"text_idx": "#000135", "text": "Nagmugna ako\u2019g kahigayonan sa kalinaw"}, {"text_idx": "#000140", "text": "Mohatod og malinawong panghunahuna...bug-os nga pagbati"}, {"text_idx": "#000141", "text": "Ang kahumot nagliyo-liyo sa hangin,"}, {"text_idx": "#000145", "text": "Gipadan-ag ko ang akong kahayag sa tanang direksiyon"}, {"text_idx": "#000147", "text": "Gipakaylap ko ang kahayag sa gugma, kalinaw ug kalipay"}, {"text_idx": "#000150", "text": "Gihinumdom nako ang kalinaw sa akong kaugalingon"}, {"text_idx": "#000151", "text": "Sa akong panumdoman, nakita ko ang punto"}, {"text_idx": "#000152", "text": "Nga adunayng masilakon ug bulawanong kahayag"}, {"text_idx": "#000153", "text": "Bug-os nga enerhiya mikanat sa akong galamhan"}, {"text_idx": "#000154", "text": "Mibalik ang akong kabaskog ug kalig-on"}, {"text_idx": "#000155", "text": "Nabati nako nga kining kahayag, kining gahom, ako."}, {"text_idx": "#000156", "text": "Nasabtan ko ang kahingpitan sa akong pagkamao."}, {"text_idx": "#000157", "text": "Gipunting nako ang akong hunahuna ngadto sa Tinubdan sa kalinaw"}, {"text_idx": "#000158", "text": "Ang bidlisiw sa kalinaw mikab-ot ug migakos kanako"}, {"text_idx": "#000160", "text": "Kamalinawon, nag-amoma sa akong kaugalingon"}, {"text_idx": "#000161", "text": "Nag-alim, naghupay sa tibuok kong kalag"}, {"text_idx": "#000162", "text": "Ang tinubdan sa akong kinaiya mao ang kalinaw."}, {"text_idx": "#000163", "text": "Hinayng gisangpit nako ang gahom sa gugma"}, {"text_idx": "#000164", "text": "Pinaagi sa pag-abri sa akong kasingkasing ngadto Kaniya"}, {"text_idx": "#000165", "text": "Nasinati nako ang tunhay nga pakigdugtong uban sa Dios"}, {"text_idx": "#000166", "text": "Siya nga nagahumpay sa mga kasingkasing"}, {"text_idx": "#000167", "text": "Nabati nako ang gugma sa Dios... ang gugma sa pagdawat"}, {"text_idx": "#000169", "text": "Ang akong kasingkasing nahupay sa hingpit nga gugma"}, {"text_idx": "#000170", "text": "Hupong sa kapuangod, malumo ang kasingkasing"}, {"text_idx": "#000171", "text": "Nagpabilin ako nga bukas ug malahutayon"}, {"text_idx": "#000173", "text": "Click here to play relaxation music"}, {"text_idx": "#000174", "text": "Download a point of light you can use for meditation"}]